

\_\_\_\_\_napirend

**ELŐTERJESZTÉS**

**a Cifrakapu utca szélesítésének ütemterve**

***Tisztelt Közgyűlés!***

Tavaly (2022) februárban a közgyűlés a költségvetési vitát követően úgy látta jónak, hogy ha a Cifrakapu utca szélesítésének előkészületei elkezdődnek. Külön címsort kapott a Cifrakapu utca szélesítésének a tervezése. Ám sajnos 2022. októberi közgyűlésig egy ceruzavonás sem történt az ügyben.

Az Olasz utcai parkoló hasonló sorsra jutott, egy éven keresztül még csak válasz emailt sem kaptam tájékoztatásul. Az ügy természetesen semmit sem haladt előre.

A felsőváros parkolási gondjai napról napra égetőbbek, fontos lenne minél hamarabb megoldást találni, illetve ha már van megoldás és pénz is van rá elkülönítve, akkor szerintem érdemes lenne minél hamarabb meg is valósítani.

Ezen okokból kifolyólag döntöttem úgy, hogy szeretném, ha a közgyűlés egy ütemtervet fogadna el, határidőket tűzne ki, hogy a hivatal ne csússzon el a munkával, ne ismétlődhessen meg a tavalyi sajnálatos eset.

1. Ütem: Mivel a tervezés közbeszerzés köteles az egybe számítás miatt. A tervező kiválasztása időigényesebb, ezért az 1. ütemterv határideje: 2023. július 1.
2. Ütem: Tervezés az engedélyek beszerzésével együtt: 2023. december 31.
3. Ütem: Kivitelezés közbeszerzése: 2024. április 1.
4. Ütem: Kivitelezés: 2024. december 31.

Az ütemterv szerintem nem túl szoros, nem okozhat extrém megterhelést a hivatalnak, ugyanakkor nem is a távoli jövőt mutatja.

Eger, 2023. március 26.

**Keresztes Zoltán**

Eger Megyei Jogú Város

Képviselője

**Határozati javaslat:**

1. **Eger Megyei Jogú Város Önkormányzata Közgyűlése elfogadja az Cifrakapu utca szélesítésére vonatkozó ütemtervet. Az 1. ütem: A tervező kiválasztása**

**Felelős: Dr. Bánhidy Péter**

**Határidő: 2023.07.01**

1. **Eger Megyei Jogú Város Önkormányzata Közgyűlése elfogadja az Cifrakapu utca szélesítésére vonatkozó ütemtervet. Az 2. ütem: Terveztetés és engedélyek beszerzése**

**Felelős: Dr. Bánhidy Péter**

**Határidő: 2023.12.31**

1. **Eger Megyei Jogú Város Önkormányzata Közgyűlése elfogadja az Cifrakapu utca szélesítésére vonatkozó ütemtervet. Az 3. ütem: Közbeszerzés lefolytatása**

**Felelős: Dr. Bánhidy Péter**

**Határidő: 2024.04.01**

1. **Eger Megyei Jogú Város Önkormányzata Közgyűlése elfogadja az Cifrakapu utca szélesítésére vonatkozó ütemtervet. Az 4. ütem: A kivitelezés befejezése**

**Felelős: Dr. Bánhidy Péter**

**Határidő: 2024.12.31**